CELEX: 61964CJ0040
Language: da
Date: 1965-04-01
Title: Domstolens Dom af 1. april 1965. # Marcello Sgarlata m.fl. mod EØF-Kommissionen. # Sag 40-64.

DOMSTOLENS DOM
      AF 1. APRIL 1965
      
         Marcello Scarlata og andre
      
      
         mod EØF-Kommissionen
      
      Sag 40/64
      Processprog: Italiensk
      
      Angående:
      
               1.
            
            
               Annullation af Kommissionens forordninger nr. 65/64/EØF, 66/64/EØF og 74/63/EØF af 16. og 26. juni 1964;
            
         
               2.
            
            
               En erklæring om, at Rådets forordning nr. 23 af 4. april 1962 og Kommissionens forordning nr. 100 af 27. juni 1962 er uanvendelige, for så vidt som de er omfattet af nærværende sag.
            
         Domskonklusion:
      Sag 40/64 afvises.
      Generaladvokatens forslag til afgørelse :
      Domstolen imødekommer Kommissionens anmodning om præliminært at træffe afgørelse om sagens antagelse til realitetsbehandling. Sagen afvises fra realitetsbehandling.
      Sammendrag
      
               1.
            
            
               Institutionernes retsakter — søgsmål fra private — beslutning rettet til en anden — beslutning, der berører dem individuelt — begreb
               (EØF-traktaten, artikel 173, stk. 2)
            
         
               2.
            
            
               Landbrug — fælles landbrugspolitik — fælles markedsordning — frugt og grønsager — referencepris — begreb — fastsættelse — karakter — retsakt med generel gyldighed
               (EØF-Rådets forordning nr. 23, artikel 11, stk. 2; EØF-Kommissionens forordning nr. 100)
            
         
               1.
            
            
               Jf. sammendrag til dommen i sag 38/64, nr. 1.
            
         
               2.
            
            
               Det følger af artikel 11 i EØF-Rådets forordning nr. 23 og af EØF-Kommissionens forordning nr. 100, at referenceprisen for frugt og grønsager udgør et generelt kriterium, som er vedtaget af hensyn til almenvellet for at fremme de handelsmæssige forbindelser og stabilisere priserne på markederne, og som afgrænser Kommissionens og medlemsstaternes be føjelser til at forhindre indførsel af de nævnte produkter ved beskyttelsesforanstaltninger i medfør af den fælles landbrugsordning.
               Den årlige ensartede fastsættelse af referencepriserne er en forudsætning for importhandelens og den almindelige handels frie udøvelse.
               Følgelig vedrører fastsættelsen af referencepriserne ikke individuelt sagsøgerne men angår alle borgere i Fællesskabet.